વડા પ્રધાન મોદીની હાજરીમાં મમતા બેનરજી ગુસ્સે થયાં, ભાષણ ન આપ્યું - BBC TOP NEWS\nનરેન્દ્ર મોદીએ કહ્યું કે સુભાષચંદ્ર બોઝની જયંતી (23 જાન્યુઆરી)ને હવે "પરાક્રમદિવસ" તરીકે ઊજવવામાં આવશે.

સુભાષચંદ્ર બોઝની 125મી જયંતી પર કોલકાતા પહોંચેલા વડા પ્રધાને કહ્યું કે દેશે નક્કી કર્યું છે કે નેતાજીનો જન્મદિવસ (23 જાન્યુઆરી) પરાક્રમદિવસ તરીકે ઊજવવામાં આવશે.

તો વિક્ટોરિયલ મેમોરિયલમાં આયોજિત કાર્યક્રમમાં નરેન્દ્ર મોદી સાથે પશ્ચિમ બંગાળનાં મુખ્ય મંત્રી મમતા બેનરજી અને રાજ્યપાલ જગદીપ ધનખડ પણ હાજર હતાં.

પીએમ મોદીના સંબોધન પહેલાં જ્યારે મમતા બેનરજીને મંચ પર બોલાવવામાં આવ્યા તો દર્શકોમાં સામેલ ઘણા લોકોએ 'જય શ્રીરામ'ના નારા લગાવ્યા.

ઉદઘોષકે તેમને રોકીને કહ્યું કે મુખ્ય મંત્રીજીને બોલવાનો મોકો આપો. ત્યારે મંચ પર આવતાં મમતા બેનરજીનો અવાજ સંભળાય છે- "ના બોલબે ના... આમી બોલબે ના..."

બાદમાં મંચ પર આવીને મમતા બેનરજીએ કહ્યું, "નહીં, મને લાગે છે કે સરકારના કાર્યક્રમની કોઈ મર્યાદા હોવી જોઈએ. આ સરકારનો કાર્યક્રમ છે. કોઈ રાજકીય પાર્ટીનો નહીં. આ સરકાર અને લોકોનો પ્રોગ્રામ છે."

"હું વડા પ્રધાનજી અને સંસ્કૃતિ મંત્રાલયની આભારી છું કે આ તમે લોકોએ કોલકાતામાં કાર્યક્રમનું આયોજન કર્યું. પણ કોઈને આમંત્રણ આપીને, નિમંત્રણ આપીને તેનું અપમાન કરવું એ તમને શોભતું નથી. હું ફરી તમને કહું છું કે હું તેના વિરોધમાં કંઈ નહીં બોલું. જય હિન્દ, જય બાંગ્લા."

લાલુ પ્રસાદ યાદવની હાલત ગંભીર, આજે દિલ્હીની એઇમ્સમાં લવાશે

રાષ્ટ્રીય જનતા દળના રાષ્ટ્રીય પ્રમુખ લાલુ પ્રસાદ યાદવની હાલત ગંભીર જણાવાઈ રહી છે.

એનડીટીવી ઇન્ડિયાના અહેવાલ અનુસાર, લાલુ પ્રસાદ યાદવની હાલત ગંભીર હોવાથી તેમને આજે (શનિવાર) સાંજે દિલ્હીની એઇમ્સમાં ભરતી કરાશે.

જાણકારી અનુસાર આઠ સભ્યોના મેડિકલ બોર્ડની રચના કરવામાં આવી છે, તેમાં અલગઅલગ વિભાગના વરિષ્ઠ ડૉક્ટરો સામેલ છે.

મેડિકલ બોર્ડે રિપોર્ટ જોયા બાદ લાલુ પ્રસાદને દિલ્હીની એઇમ્સમાં મોકલવાની સલાહ આપી છે.

રિપોર્ટ અનુસાર, આજે સાંજે પાંચ વાગ્યે તેમને ચાર્ટર્ડ પ્લેનથી દિલ્હી લવાશે.

લાલુ પ્રસાદના મુખ્ય ચિકિત્સક ડૉક્ટર ઉમેશ યાદવે કહ્યું કે લાલુ પ્રસાદ યાદવને આજે સાંજે જ ઍર એમ્બ્યુલન્સથી એઇમ્સમાં મોકલાશે.

ચારા ગોટાળા કેસમાં સજા કાપી રહેલા લાલુ પ્રસાદ યાદવ હાલમાં રાંચીની RIMSમાં ભરતી છે.

તામિલનાડુમાં હાથી પર સળગતું ટાયર ફેંકતા મૃત્યુ

પ્રતીકાત્મક તસવીર

ઇન્ડિયન એક્સપ્રેસના એક અહેવાલ પ્રમાણે તામિલનાડુના ઊટી નજીક હાથીઓ પર સળગતા ટાયરનો...\n\ntl;dr:
વડા પ્રધાન નરેન્દ્ર મોદીએ કોલકાતાના વિક્ટોરિયલ મેમોરિયલમાં સુભાષચંદ્ર બોઝની જયંતી પર સંબોધન કર્યું હતું.